**RAPORTUL STUDENŢILOR**

**în vederea**

**EVALUĂRII PERIODICE A**

**UNIVERSITĂȚII CREȘTINE “PARTIUM”**

**Oradea  
2024**

**Cuprins**

[Asociația Studenților din UCP PKE HOK 2](#_Toc182943005)

[Evaluarea activității didactice 3](#_Toc182943006)

[Evaluarea oportunităţilor de cercetare științifică şi artistică studenţească 5](#_Toc182943007)

[Evaluarea implicării studenţilor în managementul universităţii 6](#_Toc182943008)

[Evaluarea serviciilor sociale şi studenţeşti 7](#_Toc182943009)

[Sistemul de burse 7](#_Toc182943010)

[Căminul și cantina 7](#_Toc182943011)

[Centrul de Excelență și de Orientare în Carieră Partium 8](#_Toc182943012)

[Programe și servicii oferite de asociația studenților și Asociația PKE HOK 8](#_Toc182943013)

[Evaluarea sistemului informaţional al universităţii 10](#_Toc182943014)

[Analiza SWOT 11](#_Toc182943015)

[Viaţa studenţească ilustrată prin imagini 13](#_Toc182943016)

# Asociația Studenților din UCP

Universitatea Creștină “Partium” (UCP) este o instituție de învățământ superior acreditată. În centrul de studiu noi, studenții am constituit o entitate structurală proprie, respectiv: *asociația studenților din Universitatea Creștină Partium.* Această entitate are ca obiectiv principal reprezentarea studenţilor în interiorul şi exteriorul universităţii. Începând cu 2022, asociația studenților UCP a fost înființată și ca persoană juridică sub numele de Asociația PKE HOK, în speranța unor oportunități mai mari.

Atribuțiile Asociației PKE HOK sunt următoarele:

* reprezentarea şi apărarea intereselor specifice ale studenţilor în Consiliile Facultăților, în Senat şi în celelalte organe de conducere – Comitetul de cămin, etc.
* participarea în comisiile de pe lângă Consiliile Facultăţilor şi Senat în soluţionarea problemelor didactice, de bursă şi de sprijin social al studenţilor,
* formularea unor opinii în problemele studenţeşti referitoare la conţinutul regulamentelor interne, a strategiilor pe termen mediu şi lung, a planurilor operaţionale ale facultăţilor şi ale universităţii,
* elaborarea regulamentelor proprii şi a procedurilor de aplicare ale acestora,
* formularea de recomandări adresate conducerii facultăţilor cu privire la introducerea unor discipline facultative, de iniţiere de Colegii de excelență studenţeşti, de invitare a unor specialişti în probleme de interes general şi specific solicitate de studenţi,
* organizarea propriilor comisii,
* înfiinţarea, coordonarea, desfiinţarea, unităţilor şi subunităţilor pentru activităţi culturale, sportive în funcţie de facilităţile pe care le asigură instituţia,
* sprijinirea relaţiilor de colaborare în domeniul didactic, ştiinţific, cultural al studenţilor cu instituţii şi asociaţii din ţară şi străinătate,
* asigurarea sprijinului administraţiei universităţii în activitatea de evaluare a calităţii cadrelor didactice,
* organizarea diverselor activităţi cu şi pentru studenţii facultăţilor,
* colaborarea cu conducerea facultăţilor şi a universităţii în acțiunile de informare a potențialilor studenți, a opiniei publice, în crearea unei imagini cât mai realiste despre instituție,
* colaborarea cu asociațiile studențești din ţară şi din străinătate şi cu alte asociaţii ale tinerilor din regiune
* colaborarea cu alte asociații și instituții în afara UCP

Conform obiectivelor și atribuțiilor definite, asociația studenților din UCP înființează diverse comisii proprii, și anume: Comisia de burse sociale, Comisia de cămin, Comisia de alegeri. Totodată Asociația Studenților organizează sau participă în calitate de partener în evenimente precum: *Zilele porților deschise ale Universităţii/facultăţilor, Balul PEN, Balul Bobocilor, Tabăra Bobocilor, Sărbătoarea de Crăciun, PTDK, Zilele Studențești ale Universității Creștine Partium* etc.

## Evaluarea activității didactice

Structura anului universitar este următoarea: fiecare semestru are 14 săptămâni, fiind urmat de 3 săptămâni de sesiune şi o săptămână de restanțe. Cei care nu au reușit să promoveze examenele în cele două sesiuni ordinare au acces şi la o a treia perioadă de reexaminări. Aceasta are loc imediat după vacanta de vară, şi studenții sunt obligați să achite o sumă modică raportat la nr. de credite pentru fiecare disciplină.

Activităţile de predare, învăţare de la cele 22 specializări (16 – BA și 6 – MA) din cadrul Facultății de Litere și Arte și din cadrul Facultății de Științe Economice și Sociale sunt organizate după un regulament de studii şi de credite şi proceduri de evaluare pe care le considerăm corespunzătoare. Mai mult, apreciem ca un aspect deosebit de pozitiv centrarea evaluării pe student. În funcţie de disciplină, evaluarea poate fi o evaluare pe parcurs sau o evaluare finală – în funcție de tipul disciplinei conform planurilor de învățământ accesibile pe pagina de web a fiecărei specializări. Punctele de credit ale disciplinelor sunt stabilite în funcţie de ponderea acestora. În fiecare semestru planul de învăţământ prevede 30 de credite. În cadrul disciplinelor facultative se regăsesc Istoria culturii maghiare și Introducerea în lumea religiilor, promovarea acestora fiind o condiție obligatorie pentru obținerea burselor și a locurilor scutite de taxă.

Pe lângă materia parcursă la cursuri şi seminarii, studenţii sunt stimulaţi să întreprindă cercetări și studii proprii, să-şi îmbogăţească cunoştinţele prin parcurgerea bibliografiei suplimentare, pusă la dispoziție în Biblioteca Universității, precum și în cadrul altor activități extra-curriculare, cum ar fi Colegiul de Excelență sau alte programe educative organizate de către asociația studenților.

Corpul didactic al facultăţilor pune accent, pe lângă pregătirea teoretică, şi pe însuşirea deprinderilor practice. Cunoştinţele teoretice sunt validate la orele de seminar și laborator sau în cadrul practicii și a studiilor efectuate pe teren. Activitatea de cercetare ale cadrelor didactice îi integrează și pe studenţi – prin colegiile de excelență și programele de mentorat – astfel contribuind la formarea abilităţilor de cercetare ale studenților. Remarcăm de asemenea faptul că profesorii noștri utilizează tehnicile avansate de predare şi învăţare. Studenţii au acces la suporturi de curs şi la îndrumare atât în format fizic cât și în format electronic. Noi considerăm că Universitatea dispune de dotarea corespunzătoare unei pregătiri adecvate, avem laboratoare dotate, săli de curs şi de seminarii înzestrate cu mijloace de predare, bibliotecă dotată cu calculatoare şi un fond de carte adecvat. Cu toate acestea, în ceea ce privește sălile de clasă, considerăm că este necesar să creăm o sală de studiu care să fie deschisă studenților non-stop în timpul săptămânii și în timpul examenelor, deoarece biblioteca și clădirea universității sunt deschise doar în timpul orelor limitate.

Relaţiile dintre cadrele didactice şi studenţi le considerăm ca fiind bune. Datorită faptului că este vorba de o structură instituțională relativ mică, majoritatea cadrelor didactice își tratează studenții ca parteneri, adică într-o relație orizontală. Totuși, fiind vorba de o Universitate, relațiile ierarhice verticale se regăsesc în relațiile profesionale student-profesor. Acest aspect este de înțeles și acceptabil. În esență, cadrele didactice se comportă cu suficientă atenție și empatie față de studenți, sunt pregătiţi profesional şi răspund prompt la solicitări. Am încuraja profesorii să implice mai mult studenții în cercetarea lor, oferindu-le o mai bună înțelegere a vieții de cercetător. Considerăm că este important ca profesorii noștri să accepte adeverințe în beneficiul studenților/universității, care vor fi eliberate de asociația studenților cu atenția cuvenită.

Ca în fiecare organizație, și la noi mai pot apărea conflicte, dar acestea sunt rezolvate cât mai pașnic posibil. Comunicarea dintre cadre didactice şi studenți funcţionează bine, studenţii fiind trataţi ca parteneri. Studenţii se comportă cu respectul cuvenit, au posibilitatea de a se consulta cu cadrele didactice şi în afara programului de consultaţii fixate. Nu avem cunoştinţă despre conflicte care ar fi necesitat intervenţia conducerii facultăţii sau a universităţii.

## Evaluarea oportunităţilor de cercetare științifică şi artistică studenţească

Studenţii de la Universitatea Creștină Partium beneficiază de multiple posibilităţi de a se implica în cercetarea științifică și activități artistice extra-curriculare. Instituţia pune la dispoziţia studenților atât infrastructura – spaţii de cercetare, sistemul informatic – cât şi fonduri proprii sau obținute prin competiții de proiecte.

Laboratoarele de specialitate, studioul de media stă la dispoziţia noastră împreună cu cadrele de specialitate. Rezultatele studiilor de teren sunt prezentate la diferite manifestări ştiinţifice şi artistice, fiind onorate cu distincţii importante. Putem afirma, că instituţia funcţionează în totalitate centrat pe student, asigurând tot mai multe posibilităţi în dezvoltarea personală a studenţilor. Cercetarea științifică studențească se desfășoară în cadrul tuturor domeniilor de licență și de master.

Centrul de Excelență și de Orientare în Carieră Partium oferă sprijin în organizarea, managementul, precum și mentoratul studenților în vederea dezvoltării abilităților științifice.

Rezultatele activităților de cercetare sunt prezentate la Conferința Științifică Anuală a Studenților (PTDK) din cadrul UCP, dar și în alte evenimente științifice organizate de universitățile partenere din țară și din străinătate.

**Evaluarea activității de cercetare științifică şi artistică ale studenţilor**

Întreaga comunitate studențească din cadrul Universității Creștine Partium se poate mândri cu rezultate spectaculoase în diferite domenii. Conferința Științifică Anuală a Studenților a ajuns la ediția al 27-lea. Totodată, în urma intrării Universității în rețeaua Conferințelor Naționale Studențești din Ungaria (organizate bianual) am devenit instituție cu rol de delegare a premianților la aceste evenimente științifice studențești de mare anvergură. Anual aproape o sută de studenți își prezintă cercetările la aceste evenimente, ceea ce reprezintă un punct forte în aprecierea rezultatelor studenților. Totodată volumul intitulat „Staféta” este o interfață unde cei doritori își pot publica studiile. Anul viitor ne așteptăm, ca participanții la Conferința Națională a Studenților organizată în Ungaria, să se întoarcă cu distincții importante.

Studenții Departamentului de Muzică primesc multe invitații atât în țară cât și în străinătate. În cadrul a mai multor evenimente, cum ar fi de exemplu Festivalul Verbita, festivalul "Fóti Ősz", dar și Universitatea Óbuda la ceremonia de deschidere a anului universitar.

Studenții și profesorii de la Departamentul de Artă sunt probabil cei mai activi. În anul universitar 2023-24, studenții au lansat colegiul VAN, cu sprijinul cadrelor didactice, și au organizat mai multe expoziții și ateliere în primul an. Studenții și cadrele didactice deopotrivă au participat la mai multe concursuri naționale și internaționale, câștigând premii pentru lucrările lor de artă și având lucrările expuse în diverse locuri din întreaga lume, cum ar fi Peru Biennial, Intercontinental Bienal (Buenos Aires), 8. Székelyföldi Grafikai Biennálé (Miercurea-Ciuc).

## Evaluarea implicării studenţilor în managementul universităţii

Documentele universităţii stipulează accesul studenţilor în forurile de conducere – colective şi executive – ale instituţiei, cum sunt Consiliile facultăţilor, Senatul. De asemenea în practica de toate zilele studenţii sunt consultaţi în toate problemele care le privesc direct sau indirect.

Organizaţia noastră are drept obiectiv principal reprezentarea intereselor studenţilor în universitate. Suntem activi în *Comisia de burse sociale* şi în alte comisii care au tangenţă cu activitatea noastră. Am participat la elaborarea regulamentelor şi procedurilor. Conform *Regulamentului pentru alegerea reprezentanților studenților* avem o pondere de 25 % în forurile de decizie – Senat și Consiliul Facultății – cuvântul nostru şi părerea noastră contează mult în adoptarea hotărârilor.

Studenţii Universității sunt reprezentați în aproape toate forurile de conducere – Senat, Consiliile facultăţilor, Comitetul de Cămin, etc. - prin reprezentanţi aleşi conform cu prevederile regulamentelor proprii de organizare. Reprezentanţii studenţilor din forurile de conducere şi din diferitele comisii ale acestora sunt desemnaţi prin vot dintre candidaţii doritori în a activa. Studenţii participă la elaborarea regulamentelor interne, la adoptarea acestora în forurile de conducere. La stabilirea reglementărilor avem în vedere în primul rând interesele celor pe care le reprezentăm.

Studenţii participă şi în organizarea şi conducerea Căminului. Studenţii răspund de ordinea şi disciplina din cămin prin intermediul şefilor de palier din Comitetul de cămin, cooperează cu administratorul desemnat de conducerea Universității şi rezolvă problemele curente în şedinţele ordinare şi extraordinare ale Comitetului de Cămin.

# Evaluarea serviciilor sociale şi studenţeşti

## Sistemul de burse

Instituţia asigură studenților un sistem de burse care încorporează trei tipuri de bursă: bursă de studii, bursă de merit, bursă socială. Studenții cu cele mai bune rezultate într-un semestru pot beneficia de bursă de merit în valoare de 500 lei pe lună. Bursa de studii are mai multe trepte: cei din anul I primesc bursă în valoare de 300 lei, iar pentru studenții din anii superiori se acordă bursă în valoare de 400 și 950 lei - conform *Regulamentului de acordare a burselor.* Acesta este alocată studenților integralişti, care îndeplinesc condiţiile de medie stabilite de Consiliul Facultăţii, în limita fondurilor disponibile. Bursa socială este alocată studenților care sunt într-o situație socială defavorizată (orfan, orfan de un părinte, venit lunar scăzut, boală cronică etc.).

Având în vedere că și costul cazării și al mesei în cămine a crescut, iar studenții trebuie să plătească costuri deosebit de ridicate pentru a urma anumite specializări cum ar fi Arte plastice – Grafică și Pedagogia învățământului primar și preșcolar, am dori să vedem o creștere a burselor.

## Căminul și cantina

Studenții de la Universitatea Creștină Partium au posibilitatea de a învăța într-un campus, în care se găsesc toate facilitățile necesare. Căminul se află în campusul universitar. Are două clădiri, căminul pentru fete care are 32 de camere cu 108 de locuri în total și căminul pentru băieți având 24 de camere cu 72 de locuri în total. În ambele clădiri există bucătărie. Căminul are și camere de oaspeți.

În incinta căminului pentru fete se află o cameră de studiu. Pe lângă această cameră căminul găzduiește și biroul Asociaţia PKE HOK și un Club de studenți, loc în care studenții își pot petrece timpul liber dintre orele de curs într-un cadru plăcut, în companie prietenoasă. Aceeași este sala de ședințe a uniunii studențești, care este, de asemenea, utilizată pentru recreere culturală. Cantina se află în clădirea căminului pentru băieți. Aici se asigură posibilitatea de a lua masă caldă în fiecare zi la un preț accesibil studenților.

## Centrul de Excelență și de Orientare în Carieră Partium

Fiind o instituție de învățământ superior mai mică, relația profesională student – cadru didactic este caracterizată prin flexibilitate, ajutor reciproc, fiind mult mai personală decât într-o instituție mai mare. Astfel, mentoratul sau consilierea noastră în diferite probleme este parte integrantă a activității de zi de zi. La nivel instituțional există posibilitatea de a accesa servicii personalizate de consiliere și orientare în carieră. Totodată sunt organizate workshop-uri sau sesiuni de formare privind pregătirea studenților în integrarea pe piața muncii. Tot în acest centru se organizează chestionarea studenților privind evaluarea mediului de învățare și urmărirea absolvenților privind inserția pe piața muncii, precum și comunitatea Alumni.

## Programe și servicii oferite de asociația studenților și Asociația PKE HOK

Asociația studenţească are programe şi servicii care reflectă diversitatea comportamentală a grupului ţintă. Pe lângă activitățile de reprezentare, noi organizăm şi viaţa studenţească din Universitate. Activităţile noastre cuprind conferinţe, programe de pregătire în domenii solicitate de studenţi şi programe pentru petrecerea timpului liber. În realizarea acţiunilor noastre primim sprijin financiar de la Universitate, precum și din partea altor donatori. Printre manifestările noastre devenite tradiţionale menţionăm: Tabăra bobocilor, Balul bobocilor, Seri de jocuri de societate, Zilele Universității Partium, Zilele Studenților din Partium, maratonuri de filme, baluri, conferințe etc.

În cadrul **Taberei bobocilor** sunt organizate concursuri hazlii între echipele înscrise. Nu sunt omise nici focurile de tabără și excursiile. Sunt create condiții pentru întâlnirea bobocilor cu Președintele Fundației Pro Universitate Partium, cu Rectorul universității, cu Decanii facultăților, cu Directorul de cercetare al universității, cu alte cadre didactice și nu în ultimul rând, cu preotul universității. Asociația Studenților informează bobocii despre viaţa de student şi despre activitățile organizate în decursul anului universitar.

**Balul bobocilor** este organizat la fiecare început de an universitar, astfel devenind deja o tradiţie a universității. În acest context fiecare student nou este evaluat în diferite ipostaze, evidenţiind pe cel mai inteligent, pe cel mai dibace, pe cel mai bun cântăreț, perechea cea mai bună, programul cel mai bun etc. În cadrul concursurilor se formează perechi de câte 2 boboci, iar auditoriul este format din studenţii anilor superiori şi din cadre didactice.

**Zilele Universității Partium** este un eveniment prin care mai multe specializări de la universitate organizează diferite activități prin care se prezintă studenților de la celelalte specializări. Acest eveniment durează o săptămână și oferă program diversificat tuturor specializărilor, cu participarea activă a cadrelor didactice. Printre acțiunile devenite tradiționale ale Asociației putem menționa balurile și Serile de jocuri de societate. Nu pot fi omise nici serile universitare organizate de Asociația studenţească în discotecile din oraș.

**Zilele Studenților din Partium** este cel mai lung eveniment al anului universitar. Este constituit dintr-un șir de jocuri de echipă. Printre aceste jocuri se regăsesc jocuri de inteligență, de iscusință, de creativitate. Studenții sunt așteptați în echipe de câte 5-6 persoane. Terenul jocurilor cuprinde atât locuri din Oradea cât și Otomani, județul Bihor.

Studenții de la Universitatea Creștină Partium iau mare parte în **popularizarea** universității. Mai mulți studenți, de la diferite specializări însoțesc cadrele didactice și responsabilul PR în turneul de popularizare. Aici studenții duc vestea bună universității și prin discuții cu elevii, răspund la întrebările acestora despre viața studențească.

De asemenea, studenții iau parte și la organizarea evenimentelor cum ar fi *Ziua porților deschise*, *Conferința Științifică a Studenților* sau *Festivitatea de absolvire*. Aici studenții ajută la pregătirea materialelor de protocol, mobilizarea studenților, înregistrarea invitaților etc.

Asociația studenţească reprezintă studenţii în diferite foruri decizionale şi executive ale facultăţilor şi ale universităţii, constituind un sprijin al studenţilor în soluţionarea unor probleme legate de procesul instructiv- educativ. Anual Asociația elaborează un Raport asupra activităţii sale, pe care o dezbate în forumul de conducere şi informează conducerea Universității.

## Evaluarea sistemului informaţional al universităţii

Informaţia necesară activităţii de zi cu zi le obţinem fie prin intermediul paginii de web a facultăţii, prin e-mail, fie prin afişierele existente în cele trei clădiri în care funcţionăm sau prin grupul de Facebook al Asociației Studenților sau al diferitelor specializări. Fiecare specializare şi an de studii are o adresă electronică comună, unde sunt informaţi de către conducere şi cadre didactice. În afară de sistemul electronic şi cel prin afişe, studenţii beneficiază şi de largi oportunităţi de informare directă de la Secretariate, care au birouri separate pe departamente în clădirea centrală a universității.

Studenţii se pot adresa cu încredere personalului Secretariatelor, care răspund cu solicitudine şi în afara programelor de relaţii cu publicul. Răspund solicitărilor prompt, prietenesc şi dau explicaţii tuturor solicitanţilor.

Activităţile organizate de studenţi sunt comunicate prin afişe și pliante sau pe rețele de socializare. Multe dintre informaţii sunt transmise şi prin contacte personale. Deoarece se utilizează mai multe canale de comunicare, considerăm că informaţiile ajung la toţi destinatarii în timp util. Comunicarea dintre conducerea facultăţilor şi studenţi se realizează de regulă în mod direct, acesta datorat şi faptului că decanii și directorii de departamente sunt în acelaşi timp şi cadre didactice. Sunt accesibili, ne putem adresa cu problemele noastre pe care le soluționează cu încredere. Se poate afirma că la Universitatea Creștină Partium Asociația Studenților este veriga de legătură între studenţi şi conducerile facultăţii.

Comunicarea dintre cadrele didactice şi studenţi se realizează direct sau în mod indirect prin e-mail-uri sau grupuri pe rețele de socializare. Totodată, prin sistemul de administrare Venus avem acces la materiale didactice. Concomitent se folosește și sistemul Moodle. Majoritatea cadrelor didactice cunosc personal toţi cursanţii şi dau sprijin atât în pregătire cât şi în activităţile de cercetare şi de realizare a lucrărilor de finalizare a studiilor. Informaţiile de la cadrele didactice spre studenţi sunt transmise prin intermediul coordonatorilor de specialitate sau prin adresele comune ale anilor de studii. Cadrele didactice folosesc comunicarea prin e-mail cu studenţii, mai ales cu cei ai căror lucrări le coordonează. Se poate afirma că multe cadre didactice participă la manifestările organizate de Asociația studenţească, de aceea relaţia cadru didactic-student este apreciată ca fiind cordială și este mult mai directă decât la universități cu număr mare de studenți. Din păcate, numărul profesorilor universitari care participă la evenimentele organizate de studenți este scăzut, dar putem conta în continuare pe sprijinul și deschiderea lor.

# Analiza SWOT

**Puncte tari în viziunea studenţilor**

* învăţământ de nivel ridicat în limba maternă,
* învăţământ centrat pe student,
* organizarea activităţii pe grupe cu un număr redus de cursanţi,
* relaţii profesionale bune între cadre didactice şi studenţi,
* paletă largă de programe de studii,
* multe programe organizate pentru studenţi de Asociația Studenților (educative, culturale, sportive şi de petrecere a timpului liber),
* existența unui campus universitar care concentrează toate serviciile universității într-un spațiu redus (cele trei clădiri ale universității, inclusiv căminul cu cantina) (săli de curs, seminarii, laboratoare, bibliotecă, secretariat, cămin, camere de oaspeți, cantină, Clubul studenților, oficiul Asociației)
* infrastructură dotată,
* program de mobilitate Erasmus+, Makovecz
* taxe mici
* existența serviciilor de consiliere și de orientare în carieră

**Puncte slabe in viziunea studenţilor**

* lipsa cursurilor fără frecvență sau învățământ la distanță
* insuficienţa sprijinului financiar
* burse mai mici ca în alte instituții
* unele dificultăți de natură tehnică în utilizarea optimă a site-ului universității.

**Posibilităţi de îmbunătăţire în viziunea studenţilor**

* asigurarea sprijinului din partea absolvenţilor cu realizări meritorii în viaţă
* participare în granturi de cercetare
* inițierea de cercetări interdisciplinare care implică studenți
* gestionarea mai uniformă a acordării burselor
* implicarea studenților în activitatea institutelor universitare de cercetare.

**Pericole în viziunea studenţilor**

* neocuparea locurilor la admitere ce atrage după sine scăderea cuantumului finanţării
* creşterea ponderii abandonului universitar
* nepopularitatea sau dispariția anumitor cursuri
* concurenţa neloială a unor instituţii
* diminuarea finanțării.

# Viaţa studenţească ilustrată prin imagini

A person standing in front of a large screen

Description automatically generated

*27. PTDK - 2024*

A group of people on a stage

Description automatically generated  
*Balul bobocilor - 2024*

A group of people playing a game

Description automatically generated

*Tabăra bobocilor – 2024*

A group of people sitting at a table

Description automatically generated

*Tabăra bobocilor – 2021*

A group of people dancing in a room

Description automatically generated

A group of people sitting around a table

Description automatically generated*Balul PEN – 2022*

*Seară de jocuri de societate – 2021*

A group of people sitting in a room

Description automatically generated  
*Construirea echipei - 2022*

A group of people sitting on the ground

Description automatically generated

*Zilele Studenților din Partium – 2024*

A group of people on a stage

Description automatically generated

*Balul bobocilor – 2023*

A group of people sitting in a room

Description automatically generated

*Tabăra bobocilor – 2021*

Acest raport conține 17 pagini